Bedrieglik is die aardse hart bo alle dinge! | "Is en Wat Was en Wat Kom" – die onbekende karakter van Jesus Christus en Sy Woord
← NET Jesus besit tans ONSTERFLIKHEID nadat Hy DOOD was en opgewek was UIT DIE DODERYK!
'Daar is glad niks nuuts onder die son nie' →
Posted on Desember 28, 2016	by 4windkoinonia
Die 'eerste Adam' was gemaak van stof en is die teenstelling van die 'laaste Adam'.
'n 'Lewende siel' is die beskrywing wat die Skrifte gee aan die vleeslike Adam. 'n 'Lewende siel' word gekontrasteer met die 'lewendmakende gees' en dit help ons om die 'lewende siel' beter te verstaan:
'n 'Lewende siel' is vleeslik en 'staan teenoor' die 'lewendmakende gees'. Kyk nou hoe beskryf die Skrifte hierdie 'lewende siel' se denke wat ook as 'vlees' voorgestel word, in kontras met die denke van die 'lewendmakende gees':
'…wat die vlees bedink, is die dood, maar wat die Gees bedink, is lewe en vrede…'. Daar is dit duidelik hoe die Skrifte die eerste Adam en sy denke beskryf…DOOD! As ons wil weet hoe DOOD "voel", wel ons ervaar dit nou terwyl ons in die vlees leef. Dit is hoe dood "voel". Die eerste Adam het nog nooit die lewe in gees ervaar nie:
Die vlees KAN GOD NIE BEHAAG NIE! Hoe duidelik is dit nie. Die eerste Adam was NOOIT perfek in gees soos aan ons gepreek was vir jare nie. Die leer van die sogenaamde "val" van die mens is 'n INFAME LEUEN! Tog kleef mense aan hierdie valse leer vir al wat werd is.
God is besig met 'n PERFEKTE plan en min kan sien wat God besig is om te doen. Tog word hierdie plan aan Sy uitverkorenes verklaar:
Spr 25:2 Dit is die eer van God om 'n saak te verberg, maar die eer van konings om 'n saak na te speur.
Psa 25:14 Samek. Die verborgenheid van die HERE is vir die wat Hom vrees, en sy verbond om hulle dit bekend te maak.
God het alles "baie goed' gemaak, maar kyk wat het God alles gemaak:
Wie wil opstaan en teen die Here stry en sê Sy woorde is nie waar nie? Wie is so onkundig? TOG IS DAAR BILJOENE MENSE WAT ELKE DAG TEEN GOD STAAN en selfs SY WOORD ontken en baie noem hulself Sy kinders! Dit is hoe bedrieglik die hart en denke van die eerste Adam is:
Die openbaring van ons eie hart is 'n skokkende ding! Ons is verblind in ons eie ONKUNDE oor ons eie fisiese en geestelike kondisie, soos deur God bepaal. Dit kos God self om ons ons eie hart en ons pad te wys, soos dit geskryf is in Sy boek:
Open 5:1-6 En ek het in die regterhand van Hom wat op die troon sit, 'n boek gesien, van binne en van buite beskrywe en met sewe seëls goed verseël. 2 En ek het 'n sterk engel gesien wat met 'n groot stem uitroep: Wie is waardig om die boek oop te maak en sy seëls te breek? 3 En niemand in die hemel of op die aarde of onder die aarde kon die boek oopmaak of daarin kyk nie. 4 En ek het baie geween, omdat daar niemand waardig bevind is om die boek oop te maak en te lees of daarin te kyk nie. 5 Toe sê een van die ouderlinge vir my: Moenie ween nie; kyk, die Leeu wat uit die stam van Juda is, die wortel van Dawid, het oorwin om die boek oop te maak en sy sewe seëls te breek. 6 En ek het gesien, en kyk, in die middel van die troon en die vier lewende wesens en in die midde van die ouderlinge staan daar 'n Lam asof Hy geslag is, met sewe horings en sewe oë, wat die sewe Geeste van God is wat uitgestuur is oor die hele aarde.
Elke woord in die Skrifte is waaruit ons eie boek saamgestel was (Ps 139:16)! Ons is eers die 'eerste Adam' voordat ons die 'lewendmakende gees' van God deur Jesus Christus kan ervaar (Ons leef inderdaad van elke woord uit God se mond):
In Genesis het God die twee lyne getrek en ons leef eers deur die "geslagslyn" van die eerste Adam sodat ons die skeiding en vyandskap kan ervaar tussen 'die eerste Adam' en 'die laaste Adam'. Hier is die eerste plek waar hierdie skeiding uitgebeeld word in die Skrifte, en ook wie die Oorwinnar gaan wees IN ONS EIE LEWE en ook in die lewe van ALMAL:
Die pad van hierdie vyandskap tussen die twee Adams (ook genoem die stryd tussen die vlees en die gees) loop dwarsdeur die hele Bybel. Dit is sigbaar in die algemene menslike geskiedenis en ook in ons eie lewens – as God ons die oë gee om dit te sien. Hoe het die vyandskap die eerste keer gemanifesteer?
Gen 4:2-5 Daarna het sy ook sy broer Abel gebaar. En Abel het 'n skaapherder geword, en Kain 'n landbouer. En ná verloop van tyd het Kain van die vrugte van die land aan die HERE 'n offer gebring. En Abel het ook van die eersgeborenes van sy kleinvee gebring, naamlik van hulle vet. En die HERE het Abel en sy offer genadig aangesien, maar Kain en sy offer nie aangesien nie. Toe word Kain baie kwaad, en hy het sy hoof laat hang.
Die vlees word aanvanklik die reg gegee deur God om die gees te onderdruk, te oorheers en selfs stil te maak. Maar "die eerste" (Adam) sal nie die laaste sê het nie:
Hier is nog 'n paar voorbeelde van die twee Adams se vyandskap:
Esau, die eersgebore tweeling vervolg Jakob en wou hom doodmaak;
Ismael, die eerste geborene van Abram het Isak vervolg;
Saul, eerste koning van Israel vervolg Dawid en wou hom doodmaak;
Die oudste broer het nie gehou dat sy vader die "verlore" broer moes terugverwelkom nie.
Maar die oudste (eerste Adam) is verdoem, en hy sal deur die "laaste Adam" vervang word:
Ons almal is eers Kain wat ons jonger broer haat en doodmaak. Ons is deel van 'hierdie geslag' wat die ware woorde van God haat.
Luk 11:49-51 Daarom het die wysheid van God ook gesê: Ek sal profete en apostels na hulle stuur, en van dié sal hulle doodmaak en vervolg, 50 sodat van hierdie geslag afgeëis kan word die bloed van al die profete wat vergiet is van die grondlegging van die wêreld af, 51 van die bloed van Abel af tot op die bloed van Sagaría wat omgekom het tussen die reukaltaar en die huis van God. Ja, Ek sê vir julle, dit sal afgeëis word van hierdie geslag.
Ons is almal eers 'hierdie geslag' wat onder die aardse 'wysheid' van die eerste Adam leef – dood in sonde en misdaad (1Kor 15:46-49). Ons is soos Kain – die saad van die slang – en ons vader is die duiwel. Ons haat God se Woorde:
1Jn 3:11-13 Want dit is die boodskap wat julle van die begin af gehoor het, dat ons mekaar moet liefhê; 12 nie soos Kain wat uit die Bose was en sy broer doodgeslaan het nie. En waarom het hy hom doodgeslaan? Omdat sy werke boos was en dié van sy broer regverdig. 13 Verwonder julle nie, my broeders, as die wêreld julle haat nie.
Maar ons leer, soos God ons oë oopmaak, dat alles (die eerste Adam en die laaste Adam) deel is van God se plan met ons almal. Ons leef eers die 'eerste Adam' voordat ons ook die 'laaste Adam' deelagtig sal word:
Jesus Christus self erken dat HY ook albei Adams verteenwoordig en hulle in ons beheer:
Open 1:11 Ek is die Alfa en die Oméga, die eerste en die laaste,…
Die eerste voorwerp is IN die hand van die Pottebakker en die eerste voorwerp is 'n mislukking (soos die Pottebakker dit gemaak het – naak en tydelik):
Die eerste 'voorwerp' is voorwaar 'n voorwerp 'tot oneer', terwyl die tweede 'voorwerp tot eer' VAN GOD is!!!
Rom 9:18-23 So is Hy dan barmhartig oor wie Hy wil en Hy verhard wie Hy wil. 19 Jy sal dan vir my sê: Waarom verwyt Hy dan nog, want wie het sy wil weerstaan? 20 Maar tog, o mens, wie is jy wat teen God antwoord? Die maaksel kan tog nie vir die maker sê: Waarom het u my so gemaak nie? 21 Of het die pottebakker nie mag oor die klei, om uit dieselfde klomp die een voorwerp tot eer en die ander tot oneer te maak nie? 22 En as God, al wil Hy sy toorn bewys en sy mag bekend maak, tog met groot lankmoedigheid die voorwerpe van toorn wat vir die verderf toeberei is, verdra het, 23 juis om bekend te maak die rykdom van sy heerlikheid oor die voorwerpe van barmhartigheid wat Hy voorberei het tot heerlikheid,